Skyggespill (tidsskrift)

Kriminalmagasinet Skyggespill var et norsk tidsskrift for kriminallitteratur, som utkom med syv numre mellom 1999 og 2001.

«Skyggespill» inneholdt artikler om kriminallitteratur, historiske kriminalsaker, film og TV-serier, bokomtaler og fortellinger. Redaktør og utgiver var T.B.Hansen; faste medarbeidere Anne-Kristin Strøm, Kjell Steen og Morten Løken Kværnstrøm. Blant bidragsyterne kan nevnes Gunnar Staalesen, Gert Nygårdshaug, Anne B. Ragde, Kjell Ola Dahl, Willy Dahl, Tor Edvin Dahl, Jon Ewo og Jørn Smedslund.

Kategori:Litteraturtidsskrifter
Kategori:Nedlagte norske tidsskrifter
Kategori:Kriminallitteratur
Kategori:Publikasjoner etablert i 1999
Kategori:Publikasjoner nedlagt i 2001